કુરેશીપરિવારે એક બકરો પાળ્યો છે. કેટલાક સંજોગો એવા ઊભા થાય છે કે એ બકરાને એક ખ્યાતનામ રૉકસ્ટારને મળે એવું સ્ટેટસ મળી જાય છે અને બકરાની આસપાસ આખા ગામની દુનિયા ગોઠવાઈ જાય છે. બકરાનું નામ શાહરુખ છે, પણ ગામડામાં તો સાચા શાહરુખ ખાન કરતાં પણ બકરાને વધુ માન મળી રહ્યું છે. એને કારણે ગામના લોકો હવે એને શાહરુખ જ ગણે છે અને શાહરુખની દીવાનગી પણ જબરદસ્ત છે. એક બકરાને કારણે કુરેશીપરિવાર પહેલાં ગામમાં, પછી તાલુકામાં અને પછી જિલ્લા આખામાં વિખ્યાત થઈ જાય છે. એક દિવસ શાહરુખ આ શોહરતથી કંટાળે છે અને વાર્તામાં નિતનવા ટન્ર્સ આવે છે.